stanford-oval/wikipedia huggingface dataset:
הספר הנשרף
כתיבת הספר ושריפתו

הספר הנשרף נכתב בשני עותקים: כתב ידו של רבי נחמן, שעליו יש עדות ראשונה משנת ה'תקס"ה (1805), וכתב יד (העתק) של תלמידו רבי נתן שטרנהרץ. חלק מההעתק של שטרנהרץ נכתב כבר בשנת ה'תקס"ו (1806) מתוך המקור, וחלקו הושלם בתחילת ה'תקס"ח במשך כמה שעות כאשר הרבי מקריא לצורך ההכתבה. שני כתבי היד נשמרו בידי רבי נחמן.
בקיץ ה'תקס"ו (1806) הטיל הרבי שליחות סודית על שניים מחסידיו, רבי יודל מדאשיב ורבי שמואל אייזיק. בשליחות זו (שלא נודעה אף לתלמידו רבי נתן), שני החסידים הצטוו לקחת את העותק ולצאת למסע בו יקריאו ממנו חלקים בעיירות אוקראינה. מטרת המסע בעיני הרבי הייתה החשת הגאולה. השליחות נכשלה, ובאותו קיץ נפטר בנו בן השנתיים של הרבי, והרבי קישר בין מותו לבין הפעילות סביב הספר.
בתקופת שהייתו של רבי נחמן בלבוב עם תלמידו-משמשו רבי שמעון מקרמנצ'וג בחורף ה'תקס"ח, התלבט הרבי אם לשרוף את הספר, שכן תלה בו את סיבת מותם של אשתו הראשונה ובניו. בשלב מסוים מסר הרבי למשמשו את המפתחות לארונות שבהם שכנו שני כתבי היד על מנת שישרוף אותם, והתלמיד מיהר מלבוב לברסלב וביצע את הוראתו.
תוכן הספר > המסורות בקרב החסידים

הספר היה מחולק לארבעה חלקים. לדברי רבי נחמן, תוכן הספר לא יכול להיות מובן לאדם הרגיל, ורק מי שהוא גם צדיק וגם חכם שמכיר את שבע החכמות יבין אותו. זאת בניגוד ל"ספר הגנוז" שאין מי שיבין אותו כלל, ורק המשיח העתידי יוכל לפרש אותו. לאחר השריפה אמר הרבי שהספר לא ישוחזר עוד.
בספר חיי מוהר"ן מובאת מסורת שבספר הנשרף היה ביאור על מעלת מצוות הכנסת אורחים והצעת המיטה עבור האורח.
בכתב יד של הרב אלתר טפליקר מ-1898 ובו "השמטות מחיי מוהר"ן" נכתב כי חלק מאות פ"ח בחלקו השני של ליקוטי מוהר"ן (וכך גם שיחה ק"פ בשיחות הר"ן) מקורו בספר הנשרף. כך גם כתב הרב אליעזר שלמה שיק בספרו "פעולת הצדיק".
מסורת בשם הרב לוי יצחק בנדר הוסיפה פרט מהספר שכלל שבח בדבר מעלת ראש חודש וסעודת ראש חודש. בנוסף לפי מסורת זו, גם הדרשה באות פ"ג בחלק השני של ליקוטי מוהר"ן נלקחה מתוך הספר הנשרף.
תוכן הספר > השערות החוקרים

ההיסטוריון שמעון דובנוב שיער שהספר הכיל דברים חריפים נגד גדולי תנועת החסידות, והיה גרסה ראשונית של ספר ליקוטי מוהר"ן שהודפס בשנת ה'תקס"ח (1808). לטענתו, הספר ליקוטי מוהר"ן הוא גרסה מרוככת ומרוסנת של הספר הנשרף.
יוסף וייס יצא חוצץ כנגד עמדת דובנוב וטען על בסיס המקורות הברסלביים שליקוטי מוהר"ן התקיים כבר בכתב יד במקביל לספר הנשרף, ועל כן לא ייתכן שהוא גרסה מאוחרת שלו. וייס עצמו שיער שבספר הנשרף נכלל חומר מדעי-פילוסופי או מדעי פופולרי. החומר התבסס על הידע שרכש רבי נחמן בספרות המדעית העברית עד זמנו, שכלל גם חיבורים בפילוסופיה של ימי הביניים.
תוכן הספר > השערות החוקרים > צבי מרק

החוקר צבי מרק ביצע ניתוח מדוקדק ומקיף יותר של המסורות על הספר בספרות הברסלבית, והעלה כי הספר הכיל חזיונות והתגלויות שחווה רבי נחמן, מבלי שעברו עיבוד דרשני כפי שנעשה בספר ליקוטי מוהר"ן. החזיונות עלו על הכתב בדומה לספרי חזיונות שהיו מוכרים אז, כגון ספר החזיונות של רבי חיים ויטאל, או ספר מגיד מישרים המיוחס לרבי יוסף קארו.
לפי מרק, יש כמה דרשות בחלקו השני של ליקוטי מוהר"ן, שהודפס שנתיים לאחר שריפת הספר הנשרף, הקשורות לחומרים מתוכו. מעיון בדרשות ומקבילותיהן, יחד עם מסורות נוספות בקרב החסידים, עולה שהספר הכיל חומרים חזיוניים-נבואיים של רבי נחמן שצונזרו מתוך דרשותיו שהתפרסמו. לטענתו, שריפת הספר הגיעה על רקע שאיפתו של רבי נחמן להימנע מהחיכוכים שנוצרו מספר שנים קודם לכן עם צדיקי החסידות כגון דודו רבי ברוך ממז'יבוז', הסבא משפולי, רבי מרדכי מנסכיז ורבי צבי אריה מאליק. המכנה המשותף בין כל המחלוקות הללו עם רבי נחמן היה גילויי חזיונותיו שהוא עומד במרכזם.
ראו גם

מגילת סתרים (ברסלב)
כתבי יד אבודים בתולדות ישראל
לקריאה נוספת

יוסף וייס, הספר הנשרף, בתוך: מחקרים בחסידות ברסלב, ירושלים תשל"ה, עמ' 215–243
אהוד אור-לי, פרשת הספר הנשרף, בתוך: טויטע חסידים: חברה והנהגה בראשית דרכה של חסידות ברסלב, אוניברסיטת בן-גוריון בנגב, אוקטובר 2017, עמ' 35–39
הערות שוליים

↑  חיי מוהר"ן רמב
↑  ראו שיחות הר"ן רה
↑  חיי מוהר"ן חלק א אות עד
↑  ראו ימי מוהרנ"ת א סה; חיי מוהר"ן קסט; שיחות הר"ן רה; וכן הרצאה של ד"ר אלכסנדרה מנדלבום קופייב, שריפת כתבים באתר יוטיוב, בתוך סדרת הרצאות על סוד הספר בחסידות ברסלב
↑  ימי מוהרנ"ת יא
↑  אברהם חזן, אנשי מוהר"ן, אות כה, בתוך: כוכבי אור, ירושלים תשכ"א
↑  חיי מוהר"ן קסט–קעז
↑  חיי מוהר"ן, אות תקעד
1 2 3  צבי מרק, שרידי אש; 'ליקוטי מוהר"ן' ו'הספר הנשרף', ירושלים תשע"א
↑  אליעזר שלמה שיק, שו"ת ברסלב, תשובה לשאלה האם זה נכון שתורה פ"ג בליקוטי מוהר"ן תנינא היא חלק מ'הספר הנשרף'? ח' טבת ה'תשע"ד
↑  חיים מנחם קרמר, באש ובמים, חלק ג, פרק טז, עמ' תקפ"ז
↑  שמעון דובנוב, תולדות החסידות, כרך ב, עמ' 304–305
↑  יוסף וייס, הספר הנשרף, עמ' 215–243
| חסידות ברסלב |
| --- | --- | --- |
| אתרים | אומן • ברסלב • קבר רבי נחמן מברסלב |  |
| רבנים | נחמן מברסלב • נתן מברסלב • נחמן מטולטשין • נחמן מטשערין • אברהם חזן • אברהם שטרנהרץ • אלתר טפליקר • ישראל קרדונר • ישראל דב אודסר • לוי יצחק בנדר • שמואל שפירא • גדליהו אהרן קניג • יחיאל מיכל דורפמן • אלעזר מרדכי קניג • יעקב מאיר שכטר • אליעזר ברלנד • אליעזר שלמה שיק • ישראל יצחק בזנסון • שלום ארוש • ארז משה דורון • ניסן דוד קיוואק • יצחק לעזער |  |
| ספרות | ליקוטי מוהר"ן • הספר הנשרף • ספר המידות • סיפורי מעשיות משנים קדמוניות • שיחות הר"ן • מגילת סתרים • ליקוטי עצות • ליקוטי תפילות • ליקוטי הלכות • עלים לתרופה • שבחי הר"ן • חיי מוהר"ן • ימי מוהרנ"ת • משיבת נפש • ספרים נוספים |  |
| קהילות | קהילת ברסלב צפת • ישיבת שובו בנים • מוסדות חוט של חסד • נ נח נחמ נחמן מאומן • השול |  |
| מנהגים | תיקון הכללי • התבודדות • הקיבוץ באומן • ניגוני ברסלב |  |
כתב ידו של רבי נתן שטרנהרץ, צילום מתוך האוטוגרף של ספרו ליקוטי תפילות
שער הספר ליקוטי מוהר"ן, ספר הדרשות של רבי נחמן, שהודפס באותה שנה שבה נשרף הספר הנשרף
MV דאלי

| --- | --- |

 תיאור כללי
 סוג אונייה:  אוניית מכולות 
 צי:  Synergy Marine Group 
 ציוני דרך עיקריים
 מספנה:  Hyundai Heavy Industries 
 מידות
 הֶדְחֶק:  116,851 טונה 
 תפוסה:  95,128 
 אורך:  299.92 מ' 
 רוחב:  48.2 מ' 
 שוקע:  14.5 מ' 
 נתונים טכניים
 מהירות:  22 קשר 
 
MV דאלי, 26 במרץ 2024
MV דאלי (באנגלית: MV Dali) היא אוניית מכולות בבעלות Grace Ocean Pte Ltd. נכון למרץ 2024 האונייה נשכרה על ידי הקונצרן הדני מארסק והיא מנוהלת ומופעלת על ידי חברת Synergy Marine Group.
ב-26 במרץ 2024, הספינה התנגשה בגשר פרנסיס סקוט קי בתחומי העיר בולטימור אשר במדינת מרילנד שבארצות הברית, וההתנגשות גרמה לכשל מבני קטסטרופלי שהוביל להתמוטטות הגשר, לשישה מקרי מוות משוערים ולאדם אחד שנפצע.
היסטוריה

הבנייה של האונייה החלה ביולי 2014 במספנת אולסן שבקוריאה הדרומית. האונייה קרויה על שם האמן הספרדי סלבדור דאלי. האונייה נמסרה לבעליה, חברת Oceanbulk Maritime SA, בתחילת 2015, ומאז נשכרה על ידי הקונצרן הדני מארסק.
היסטוריה > ההתנגשות בתחנת העגינה באנטוורפן ב-2016

ב-11 ביולי 2016 האונייה התנגשה בתחנת העגינה במסוף המכולות בנמל אנטוורפן שבבלגיה, וכתוצאה מההתנגשות נגרם נזק ניכר לירכתיים ולחלק האחורי של כלי השיט. גם לתחנת העגינה נגרם נזק רב כתוצאה מההתנגשות. בעת התקרית האונייה הייתה בבעלות החברה היוונית Oceanbulk Maritime אך נשכרה על ידי קונצרן מארסק.
היסטוריה > ההתנגשות בגשר פרנסיס סקוט קי ב-2024

ב-26 במרץ 2024 האונייה יצאה מנמל בולטימור אשר במדינת מרילנד שבארצות הברית, ושטה לעבר קולומבו שבסרי לנקה, כאשר על סיפונה 22 אנשי צוות ושני נתבים. זמן קצר לאחר שיצאה מהנמל הייתה הפסקת חשמל על האונייה. בעקבות זאת האונייה שלחה קריאת Mayday, אך זמן קצר לאחר מכן התנגשה בעמוד התמיכה של גשר פרנסיס סקוט קי אשר גרם לכשל מבני קטסטרופלי שגרם לגשר להתמוטט.
הערות שוליים

1 2  "Who are Synergy Marine Group, the company that manages the ship responsible for Baltimore bridge collapse?". 26 במרץ 2024. נבדק ב-26 במרץ 2024. {{cite news}}:  (עזרה)
↑  תיעוד חריג: ספינה התנגשה בגשר ענק שקרס אל תוך נהר בארה"ב, באתר ynet, 26 במרץ 2024
↑  Ng, Greg (26 במרץ 2024). "'Key Bridge is gone': Ship strike destroys bridge, state of emergency declared". WBAL (באנגלית). ארכיון מ-26 במרץ 2024. נבדק ב-26 במרץ 2024. {{cite web}}:  (עזרה)
↑  Six presumed dead after cargo ship crash levels Baltimore bridge, company says NBC News
↑  "DALI, Container ship, IMO 9697428". נבדק ב-26 במרץ 2024. {{cite web}}:  (עזרה)
↑  "HHI Names Two Containerships for New Year". 5 בינואר 2015. נבדק ב-26 במרץ 2024. {{cite news}}:  (עזרה)
↑  "Cargo ship that hit Baltimore bridge was involved in Antwerp collision in 2016". 26 במרץ 2024. נבדק ב-26 במרץ 2024. {{cite news}}:  (עזרה)
↑  "Baltimore Bridge Collapse". 2024-03-26. נבדק ב-2024-03-26.
↑  "What we know about the container ship that crashed into the Baltimore bridge". 2024-03-26. נבדק ב-2024-03-26.
↑  Live Updates: 6 People Are Missing in Baltimore Bridge Collapse The New York Times
↑  Yoon, John (26 במרץ 2024). "Cargo Ship Hits Key Bridge in Baltimore, Triggering Partial Collapse". The New York Times. ארכיון מ-26 במרץ 2024. נבדק ב-26 במרץ 2024. {{cite web}}:  (עזרה)
↑  "Part of Francis Scott Key Bridge in Baltimore collapses after being hit by large ship; cars in water". CBS News. 26 במרץ 2024. ארכיון מ-26 במרץ 2024. נבדק ב-26 במרץ 2024. {{cite web}}:  (עזרה)
ישיבת ההסדר ירוחם

תבנית:מוסד לימודי
המבנה הישן של הישיבה. מאז חנוכת המבנה החדש הוא משמש כחדר האוכל שלה
נשיא המדינה יצחק הרצוג, בעת ביקורו בישיבה, שאיבדה עשרה מתלמידיה ובוגריה במלחמת חרבות ברזל, ינואר 2024
ישיבת ההסדר ירוחם היא ישיבת הסדר שהוקמה בשנת ה'תשנ"ג (1993) בירוחם. ראשי הישיבה  הם  הרב אוריאל עיטם והרב חיים וולפסון. נשיא הישיבה ומי שעמד בראשה שנים רבות  הוא הרב אליהו בלומנצויג.
היסטוריה > הקמת הישיבה

בירוחם פעל החל משנות השבעים גרעין ציוני דתי, אשר פעל להתמודד עם בעיות של פערים, ניכור בין חלקי החברה ואיבוד ערכים. גרעין המשפחות התרחב על ידי גרעיני נח"ל משימתיים של בני עקיבא בריכוזו של שמואל בן שלום בשנות השמונים. העומדים בראש הגרעין (בן שלום וחגי גלנדואר) הזמינו את הרב אליהו בלומנצוייג, אז ר"מ בישיבת הר עציון, לכהן כראש הישיבה החדשה. מחזור התלמידים הראשון החל ללמוד בישיבה באלול תשנ"ג וכלל בעיקר תלמידים מהישיבות התיכוניות: בית אל, חורב, הישיבה לצעירים וכפר הרא"ה. כמו כן הגיעה קבוצת תלמידים משיעורים ג' וה' מישיבת הר עציון, על מנת לחזק את הישיבה הצעירה.
בשנת תש"ע עברה הישיבה למשכן חדש שנבנה בסמיכות למבנה הקודם.
ד"ר זרח ורהפטיג תרם לפני מותו את כל ספרייתו לישיבה.
היסטוריה > מלחמת חרבות ברזל

במהלך מלחמת חרבות ברזל, נהרגו בקרבות עשרה מתלמידי ובוגרי הישיבה, בהם איתן רוזנצוויג.
דרכה של הישיבה

הישיבה ממשיכה את מסורת הלימוד מבית ישיבת הר עציון שממנה יצאה בהדגשת חשיבות לימוד הגמרא בעיון בכלל ועל פי שיטת בריסק בפרט. עם זאת, בתחום מחשבת ישראל הישיבה קרובה יותר לתורת הרב קוק. עדות לקרבה זו היא זיהוי שקיים בין הישיבה לגישת הממלכתיות ופעילותה הנרחבת במסגרת "פנים אל פנים".
הישיבה רואה חשיבות גדולה בלימודי התנ"ך, ומקדישה לכך שעה שבועית. שיעורי התנ"ך מועברים על ידי רבנים מהישיבה עצמה וממכללת הרצוג, בהם הרב יוסי אליצור, ועד לשנת תשס"ו גם הרב יעקב מדן.
הצוות החינוכי

בישיבה מלמדים, מלבד הרב בלומנצויג, הרבנים אוריאל עיטם, חיים וולפסון, עודד מיטלמן, עידו הבר, אליקים שריר, שמואל אריאל, שי גניזי, גילעד מינץ, אשר וייס, שמואל גלייזר וגלעד פלמר (חמשת האחרונים הם בוגרי הישיבה בעצמם). כמו כן מועברים בישיבה שיעורים קבועים מפי הרבנים אלי בזק, מאיר כהנא, אבי לוריא ויוסי אליצור.
בעבר לימדו בה הרבנים מיכאל אברהם, יצחק ברנד (פרופסור למשפטים, להוציא את הרב יצחק ברנד - רב חרדי), ניר וינברג (כיום ראש הישיבה התיכונית 'אורות הזורעים'), אבי בלידשטיין (כיום רב היישוב תקוע), יאיר יעקובי (שכיום משמש כראש הישיבה התיכונית "בלבב שלם"), אלי הורוביץ (נרצח בפיגוע בקרית ארבע), יצחק שלו (בוגר הישיבה שמכהן כיום כרב העיירה),  יוסף צבי רימון, אהוד ברזילי (היה ר"מ בישיבת מדברה כעדן במצפה רמון, נפטר בה'תשע"ב (2011)) ואחיה בן פזי (בוגר הישיבה שעבר לכהן כרב של עפרה).
באדר ה'תשע"ח (2018), הודיע הרב בלומנצויג כי מזמן אלול הבא יצמצם את נוכחותו בישיבה וימונו תחתיו שני סגנים, הרב אוריאל עיטם והרב חיים וולפסון. בתמוז ה'תש"ף (2020) הודיע כי בכוונתו לעזוב את ירוחם אך להמשיך לשמש כראש ישיבה ושני סגניו יצטרפו לראשות הישיבה. הרב בלומנצויג ממשיך להגיע פעם בשבוע לישיבה ולהעביר את השיעור הכללי בגמרא.
הישיבה התיכונית

בשנת ה'תשס"ז הוקמה לצד ישיבת ההסדר, ישיבה תיכונית "בלבב שלם", בראשות הרב יאיר יעקובי, אחד הר"מים הוותיקים בישיבת ההסדר. המחזור הראשון כלל כ-35 תלמידים. הקמת הישיבה התיכונית היא חלק מהמטרה הכוללת של ישיבת ההסדר - סיוע לעיירות הפיתוח וקידומן, בראש ובראשונה בתחום החינוכי. מסיבה זו נעשה מאמץ שבישיבה ילמדו תלמידים רבים מהאזור לצד תלמידים הבאים מקהילות ציוניות דתיות מבוססות, כך שהישיבה תהיה מוסד לימודים איכותי שהורים ישלחו את בניהם אליו מבחירה ולא מחוסר ברירה.
בישיבה ניתן דגש על התחום החברתי. הדבר בא לידי ביטוי בשם הישיבה, "בלבב שלם", מתוך פסקה של הראי"ה קוק אודות עבודת ה' שלמה מתוך חיבור לזולת, בפעילויות חסד שונות ובשיעורים בנושא.
ביום העצמאות ה-64 למדינת ישראל, תשע"ב, הוכתר תלמיד הישיבה אלחנן בלוך בתואר חתן התנ"ך העולמי.
בוגרים ידועים

הרב אברהם סתיו
הרב יצחק שלו
הרב אחיה בן פזי
הרב אודי רט
אלישיב רייכנר
גדעון דוקוב
אלון ארבץ
אלחנן שרלו
איתמר בן חיים
לקריאה נוספת

ממדבר מתנה - עלון חודשי לחיילי הישיבה (הנמצאים בפרק השירות הצבאי), תלמידיה ובוגריה
אורייתא תליתאי ששמו החדש נחליאל - קובץ מאמרים פנים ישיבתי היוצא כשלוש פעמים בשנה
מישרים - ביטאון הישיבה. עד היום יצאו 6 כרכים
כתנות אור - בירור אמוני בסוגיית הצניעות, בעריכת תלמידי הישיבה
עלי עשור - חוברת לציון עשר שנים להקמת הישיבה
החזית שבעורף - ספר מאמרים על השירות הצבאי העורפי, בעריכת תלמידי הישיבה
הערות שוליים

↑  אור הלר, טל שורר, "טוב לב", "ספורטאי מוכשר": מאות בהלוויתם של יאיר ואיתי, באתר חדשות 13, 3 בנובמבר 2024
↑  שמואל מוניץ, "צייר את הגורל היהודי והפך לדמות בציור שלו": היצירה המפעימה של הלוחם שנפל, באתר ynet, 29 בנובמבר 2023
↑  סגנים חדשים לראש ישיבת ירוחם, באתר ערוץ 7, כ"א באדר ה'תשע"ח, 8 במרץ 2018.
↑  אריאל פייגלין, הרב בלומנצוויג עוזב את ירוחם, באתר ערוץ 7, 23 ביוני 2020.
| --- | --- |
בקרת זהויות :  NLI: 987007311521005171  LCCN: n88234976  MusicBrainz: be2ecb38-93cd-4dff-a626-0261d4f65a53  VIAF: 142431169   WorldCat (עם VIAF): 142431169 
הרב אליהו בלומנצויג מוסר שיעור כללי בישיבה
2015 בממלכה המאוחדת

| 0 | 1 | 2 | 3 |
| --- | --- | --- | --- |
| «««  2014   2013  2012 |  דגל ממלכה המאוחדת | 2015  בממלכה המאוחדת |  »»»  2016   2017   2018 |
כל ערכי השנים בממלכה המאוחדת • אירועים בולטים בעולם ב-2015 פורטל הממלכה המאוחדת • לוח שנה של שנת 2015
2015 בממלכה המאוחדת היא השנה בה הממלכה המאוחדת חגגה 214 שנה מיום היווסדה.
הנהגה

מונרך - המלכה אליזבת השנייה
ראש ממשלה - דייוויד קמרון (המפלגה השמרנית הבריטית)
אירועים בולטים

7 במאי - הבחירות הכלליות בבריטניה 2015: בבחירות דייוויד קמרון נבחר בשנית, לאחר שהמפלגה השמרנית זכתה לרוב בפרלמנט והקימה ממשלה עצמאית.
22 באוגוסט - במהלך המפגן האווירי "Shoreham Airshow" שהתרחש במחוז סאסקס שבאנגליה התרסק מטוס צבאי לשעבר בכביש המהיר, פגע במכוניות וגרם למותם של 11 אנשים ולפציעתם של 16 אנשים נוספים.
נולדו

2 במאי – הנסיכה שארלוט מוויילס, השלישית בסדר הירושה לכתר הבריטי
נפטרו

(קטגוריה:בריטים שנפטרו ב-2015)
3 בפברואר – סר מרטין גילברט, סופר והיסטוריון יהודי-בריטי (נולד ב-1936)
28 בפברואר – קליפורד אדמונד בוסוורת', היסטוריון ומזרחן אנגלי (נולד ב-1928)
12 במרץ – טרי פראצ'ט, סופר בריטי (נולד ב-1948)
14 באפריל – סוזי נאדור-האלטר, שחיינית יהודיה-בריטית ילידת הונגריה (נולדה ב-1927)
2 במאי – רות רנדל, סופרת בריטית (נולדה ב-1930)
7 ביוני – כריסטופר לי, שחקן בריטי (נולד ב-1922)
11 ביוני – רון מודי, שחקן קולנוע, טלוויזיה ותיאטרון יהודי-בריטי (נולד ב-1924)
27 ביוני – כריס סקווייר, מוזיקאי אנגלי (נולד ב-1948)
11 ביולי – פטרישה קרון, היסטוריונית בריטית (נולדה ב-1945)
30 באוגוסט – אוליבר סאקס, נוירולוג וסופר מדע בריטי-אמריקאי יהודי (נולד ב-1933)
19 בספטמבר – ג'קי קולינס, סופרת, תסריטאית ושחקנית בריטית (נולדה ב-1937)
28 בדצמבר – למי קילמיסטר, מוזיקאי בריטי, מייסד להקת המטאל מוטורהד (נולד ב-1945)
הערות שוליים

↑  מטוס התרסק במפגן אווירי בבריטניה: שבעה נהרגו, באתר ‏מאקו‏, 22 באוגוסט 2015
| הממלכה המאוחדת שנים בממלכה המאוחדת |
| --- | --- | --- |
| המאה ה-19 | 1801 • 1802 • 1803 • 1804 • 1805 • 1806 • 1807 • 1808 • 1809 • 1810 • 1811 • 1812 • 1813 • 1814 • 1815 • 1816 • 1817 • 1818 • 1819 • 1820 • 1821 • 1822 • 1823 • 1824 • 1825 • 1826 • 1827 • 1828 • 1829 • 1830 • 1831 • 1832 • 1833 • 1834 • 1835 • 1836 • 1837 • 1838 • 1839 • 1840 • 1841 • 1842 • 1843 • 1844 • 1845 • 1846 • 1847 • 1848 • 1849 • 1850 • 1851 • 1852 • 1853 • 1854 • 1855 • 1856 • 1857 • 1858 • 1859 • 1860 • 1861 • 1862 • 1863 • 1864 • 1865 • 1866 • 1867 • 1868 • 1869 • 1870 • 1871 • 1872 • 1873 • 1874 • 1875 • 1876 • 1877 • 1878 • 1879 • 1880 • 1881 • 1882 • 1883 • 1884 • 1885 • 1886 • 1887 • 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 |  |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
כריסטופר לי
SpaceX Crew-2

SpaceX Crew-2 (ידועה גם בשם USCV-2) היא המשימה המבצעית השנייה של החללית דרגון C206 אנדוור מתוצרת SpaceX כחלק מהתוכנית המאוישת המסחרית של נאס"א, והטיסה השלישית בסך הכל של חללית מדגם דרגון 2. המשימה שוגרה ב-23 באפריל 2021 על גבי משגר הפאלקון 9 מכן שיגור 39A שבמרכז החלל קנדי. בצוות המשימה שני אסטרונאוטים אמריקאים בשירות נאס"א; שיין קימברו ומייגן מקארת'ור, יחד עם היפני אקיהקו הושידה בשירות הסוכנות היפנית לחקר החלל ותומא פסקה הצרפתי בשירות סוכנות החלל האירופית.
צוות SpaceX Crew-2 הצטרף למשלחת מס' 65 לתחנת החלל הבין-לאומית. בשיגור משימה זו נעשה שימוש חוזר בחומרה; חללית הדרגון (מספר סידורי C206) נשאה לפני כן את צוות משימת SpaceX Demo-2. כמו כן זוהי המשימה המאוישת הראשונה ששוגרה בעזרת שלב ממשגר משומש; השלב הראשון ממשגר הפאלקון 9 (מספר סידורי B1061.2) אשר שיגר את משימה זו, שיגר בעברו את משימת SpaceX Crew-1. ב-9 בנובמבר 2021, בתום 199 ימי משימה, חללית חזרה לכדור הארץ בצניחה למימי האוקיינוס האטלנטי אל מול חופי פלורידה.
צוות

| תפקיד | אסטרונאוט |
| --- | --- |
מפקד החללית: ארצות הברית שיין קימברו, נאס"א   טיסת חלל שלישית
טייסת: ארצות הברית מייגן מקארתור, נאס"א   טיסת חלל שנייה
מומחה משימה 1: יפן אקיהקו הושידה, JAXA   טיסת חלל שלישית
מומחה משימה 2: צרפת תומא פסקה, סוכנות החלל האירופית   טיסת חלל שנייה
צוות המשימה הורכב כולו מאסטרונאוטים ותיקים אשר טסו בעברם לחלל, אם כי עבור מייגן מקארתור הייתה זו הפעם הראשונה בתחנת החלל הבינלאומית לאחר שטיסתה הקודמת, STS-125, הייתה אל טלסקופ החלל האבל. בעת השיגור, מקארתור גם ישבה באותו המושב בו ישב בעלה, בוב בנקן במשימת SpaceX Demo-2. שיין קימברו טס לפני כן לחלל פעמיים במשימות STS-126 וסויוז MS-02. אקיהקו הושידה אשר טס גם הוא לפני כן במשימות STS-124 וסויוז TMA-05M, שימש כמפקד תחנת החלל הבינלאומית בעת שהותם. עבור תומא פסקה הצרפתי הייתה זו טיסתו השנייה אל תחנת החלל הבינלאומית.
צוות > צוות גיבוי

מטיאס מאורר גרמניה
סטושי פוריקבה יפן
משימה

ב-23 באפריל 2021, חללית הדרגון C206 אנדוור ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1061.2) נחת בחזרה על פלטפורמה צפה באוקיינוס האטלנטי. 23 שעות לאחר השיגור, עגנה חללית אל מודול הרמוני שבתחנת החלל הבינלאומית. במהלך משימתם בת ששת החודשים היו חברי משלחת מס' 65 לתחנת החלל הבין-לאומית בפיקוד שאנון ווקר ולאחר סיום פעילותה היו חלק של משלחת מס' 66 בפיקוד תומא פסקה.
ב-21 באפריל בוצע שינוי מיקום עגינה של החללית.
לאחר השלמת תנתוכנית החלו הכנות לניתוק החללית מתחנת החלל.
ב-9 בנובמבר 2021, בתום 199 ימי משימה, חללית הדרגון חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות.
הערות שוליים

1 2  נבו טרבלסי, ‏חברת החלל של אלון מאסק שיגרה לחלל ארבעה אסטרונאוטים, באתר גלובס, 23 באפריל 2021
↑  נדיה דרייק,‏ "SpaceX launches first astronauts on a reused rocket", ‏ 23 באפריל 2021, נשיונל ג'יאוגרפיק
2019 בממלכה המאוחדת

| 0 | 1 | 2 | 3 |
| --- | --- | --- | --- |
| «««  2018   2017  2016 |  דגל ממלכה המאוחדת | 2019  בממלכה המאוחדת |  »»»  2020   2021   2022 |
כל ערכי השנים בממלכה המאוחדת • אירועים בולטים בעולם ב-2019 פורטל הממלכה המאוחדת • לוח שנה של שנת 2019
2019 בממלכה המאוחדת היא השנה בה הממלכה המאוחדת חגגה 218 שנה מיום היווסדה.
הנהגה

מונרך - המלכה אליזבת השנייה
ראש ממשלה - תרזה מיי (המפלגה השמרנית הבריטית) עד 24 ביולי, בוריס ג'ונסון (המפלגה השמרנית הבריטית)
אירועים בולטים

11 באפריל - לאחר שבע שנים שבהן קיבל מחסה בשגרירות אקוודור בלונדון משטרת בריטניה עצרה את העיתונאי ומייסד ויקיליקס ג'וליאן אסאנג' לאחר שהוסרה חסינותו.
24 במאי - ראש ממשלת בריטניה תרזה מיי הודיעה על התפטרותה מראשות הממשלה.
24 ביולי – בוריס ג'ונסון ממונה כראש ממשלת הממלכה המאוחדת עם התפטרותה של תרזה מיי.
23 באוקטובר - באזור תעשייה בעיר אסקס התגלו גופותיהם של 39 אנשים במכולה של משאית שהגיעה מבולגריה. נהג המשאית, צעיר בן 25 מצפון אירלנד, נעצר בחשד לרצח.
29 בנובמבר - אוסמן חאן מבצע אירוע דקירה המוני מתרחש בגשר לונדון. באירוע נרצחו שני אנשים. חאן נורה על ידי כוחות המשטרה ומת במקום.
12 בדצמבר - הבחירות הכלליות בבריטניה 2019: בבחירות המפלגה השמרנית זכתה לרוב גדול בפרלמנט והקימה ממשלה עצמאית.
נולדו

6 במאי – הנסיך ארצ'י מסאסקס, בנם של הנסיך הארי, דוכס סאסקס ומייגן, דוכסית סאסקס
נפטרו

(קטגוריה:בריטים שנפטרו ב-2019)
1 בפברואר – קלייב סוויפט, שחקן ופזמונאי אנגלי (נולד ב-1936)
7 בפברואר – רוזמונד פילצ'ר, סופרת בריטית (נולדה ב-1924)
8 בפברואר – אלברט פיני, שחקן קולנוע ותיאטרון בריטי (נולד ב-1936)
12 בפברואר – גורדון בנקס, כדורגלן אנגלי (נולד ב-1937)
4 במרץ – קית' פלינט, זמר ורקדן בריטי, חבר להקת "הפרודיג'י" (נולד ב-1969)
30 במרץ – טניה מאלה, דוגמנית אנגליה שהייתה ידועה במיוחד בשל תפקידה כטילי מסטרסון בסרט ג'יימס בונד "גולדפינגר" (נולדה ב-1941)
5 באפריל – סידני ברנר, ביולוג יהודי דרום אפריקאי-אנגלי, חתן פרס נובל לפיזיולוגיה או לרפואה (נולד ב-1927)
6 באפריל – דייוויד ג'יימס ת'אולס, פיזיקאי בריטי, חתן פרס וולף לפיזיקה וחתן פרס נובל לפיזיקה (נולד ב-1934)
25 ביוני – בריאן מרשל, שחקן בריטי (נולד ב-1938)
9 ביולי – פרדי ג'ונס, שחקן קולנוע אנגלי (נולד ב-1927)
23 בספטמבר – איליין פיינסטיין, משוררת, סופרת, מחזאית, ומתרגמת יהודייה בריטית (נולדה ב-1930)
6 באוקטובר – ג'ינג'ר בייקר, מתופף רוק וג'אז ונגן כלי הקשה בריטי (נולד ב-1939)
22 באוקטובר – ריימונד לפארד, מנצח ונגן צ'מבלו בריטי (נולד ב-1927)
27 בנובמבר – ג'ונתן מילר, יהודי בריטי, רופא, במאי תיאטרון ומחזות אופרה, עורך ומגיש של תוכניות בנושאי מדע, פילוסופיה, חברה ותרבות בטלוויזיה הבריטית (נולד ב-1934)
30 בנובמבר – מייקל הווארד, היסטוריון צבאי בריטי, אביר מסדר האימפריה הבריטית, מסדר ההצטיינות, מסדר עמיתי הכבוד ובעל עיטור הצלב הצבאי (נולד ב-1922)
21 בדצמבר – מרטין פיטרס, כדורגלן אנגלי (נולד ב-1943)
22 בדצמבר – טוני בריטון, שחקן אנגלי (נולד ב-1924)